Tärkeä oikeudellinen huomautus

|

52007PC0129

Ehdotus: Euroopan parlamentin ja neuvoston asetus liha- ja kotieläintilastoista  /* KOM/2007/0129 lopull. - COD 2007/0051 */

	[pic] | EUROOPAN YHTEISÖJEN KOMISSIO |Bryssel 22.3.2007KOM(2007) 129 lopullinen2007/0051 (COD)Ehdotus:EUROOPAN PARLAMENTIN JA NEUVOSTON ASETUSliha- ja kotieläintilastoista(komission esittämä)PERUSTELUTEHDOTUKSEN TAUSTA |120 | Ehdotuksen perustelut ja tavoitteet Liha- ja kotieläintilastot ovat keskeisellä sijalla EU:n markkinoiden hallinnoinnissa. Voimassaoleva lainsäädäntö on tätä nykyä niin monimutkainen kokonaisuus, että sekä vertikaalista että horisontaalista kodifiointia harkittiin, mutta kodifiointi ei vaikuttanut tehokkaimmalta tavalta parantaa lainsäädäntöä. Lisäksi pidettiin olennaisen tärkeänä, että sian-, naudan-, lampaan- ja vuohenlihatilastojen lisäksi myös siipikarjanlihatilastot tulevat katetuiksi. Yleinen tausta Tämä ehdotus vastaa paremman sääntelyn, yksinkertaistamisen ja vastausrasituksen vähentämisen tavoitteita. |130 | Voimassa olevat aiemmat säännökset Tämän ehdotuksen tarkoituksena on yksinkertaistaa voimassaolevia säännöksiä ja mukauttaa niitä Euroopan unionin tarpeisiin. Sen vuoksi voimassaoleva lainsäädäntö, eli sikatuotantoa koskevien tilastotietojen keruusta 1. kesäkuuta 1993 annettu neuvoston direktiivi 93/23/ETY, nautaeläintuotantoa koskevien tilastotietojen keruusta 1. kesäkuuta 1993 annettu neuvoston direktiivi 93/24/ETY ja lammas- ja vuohituotantoa koskevien tilastotietojen keruusta 1. kesäkuuta 1993 annettu neuvoston direktiivi 93/25/ETY, olisi kumottava. |140 | Johdonmukaisuus suhteessa unionin muuhun politiikkaan ja muihin tavoitteisiin Tämän ehdotuksen soveltamisalaan kuuluvat tilastot ovat olennaisen tärkeitä yhteisen maatalouspolitiikan hallinnoinnin ja arvioinnin kannalta. Ehdotetussa asetuksessa noudatetaan lainsäädännön yksinkertaistamista ja sääntelyn parantamista koskevaa komission uutta lähestymistapaa, johon viitataan 14. marraskuuta 2006 annetuissa kahdessa tiedonnannossa: ”Strateginen katsaus: sääntelyn parantaminen Euroopan unionissa”[1] sekä tiedonanto vastaustaakan vähentämisestä, yksinkertaistamisesta ja priorisoinnista yhteisön tilastojen alalla[2]. Kyseessä on yksi 24. tammikuuta 2007 annetun tiedonannon ”Toimintaohjelma hallinnollisen rasituksen keventämiseksi Euroopan unionissa”[3] liitteessä III mainituista kiireellisistä toimista. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Ehdotuksesta on keskusteltu tiedontuottajien (kansallisten tilastolaitosten edustajien) ja komission yksiköiden (maatalouden pääosaston) kanssa työryhmissä ja pysyvässä maataloustilastokomiteassa. |212 | Tiivistelmä vastauksista ja siitä, miten ne on otettu huomioon Ehdotus on kaikkien intressitahojen välillä käytyjen tiiviiden neuvottelujen tulos. |Asiantuntijatiedon käyttö |221 | Lähteenä olleet asiantuntemuksen alat Eurostatin eläintuotantotilastoja käsittelevän työryhmän kokouksiin osallistuneet jäsenvaltioiden edustajat ovat asiantuntijoita, jotka tuntevat nykylainsäädännön ja eläintuotantotilastojen keruun ja laadinnan kansalliset järjestelmät. Komission virkamiehistä osa on politiikan analysoinnin asiantuntijoita. |223 | Tärkeimmät organisaatiot ja asiantuntijat, joita on kuultu Asiantuntijat olivat kansallisista tilastolaitoksista ja maatalouden pääosastosta. Pysyvä maataloustilastokomitea ja sen eläintilastoja käsittelevä työryhmä osallistuivat valmisteluun aktiivisesti ja niitä kuultiin. |2249 | Tiivistelmä saaduista ja huomioon otetuista asiantuntijalausunnoista Saadut vastaukset olivat erittäin myönteisiä ja ehdotusta tukevia. Esiin ei tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. |225 | Koska käsillä olevalla ehdotuksella yksinkertaistetaan huomattavasti nykylainsäädäntöä, riskejä ei havaittu. |226 | Asiantuntijalausuntojen julkistaminen Valmisteluasiakirja ja pysyvän maataloustilastokomitean ja sen työryhmän kokousten pöytäkirjat ovat saatavilla CIRCA-verkkosivuston kautta. |230 | Vaikutusten arviointi Ehdotuksella yksinkertaistetaan voimassa olevaa lainsäädäntöä. Tiedotuskampanjaa tai taloudellisia kannustimia ei pidetty aiheellisina. |EHDOTUKSEEN LIITTYVÄT OIKEUDELLISET NÄKÖKOHDAT |310 | Ehdotetun toimen lyhyt kuvaus Tämän asetuksen tarkoituksena on, että EU:n jäsenvaltiot tuottavat kotieläintilastot (kaksi kertaa vuodessa sikojen ja nautaeläinten osalta ja kerran vuodessa lampaiden ja vuohien osalta), kuukausittaiset teurastustilastot (sikojen, nautaeläinten, lampaiden, vuohien ja siipikarjan pääluvut ja teuraspainot) sekä lihantuotantoennusteet (sianliha, naudanliha sekä lampaan- ja vuohenliha). Oikeusperusta Euroopan yhteisön perustamissopimuksen 285 artikla tarjoaa oikeusperustan yhteisön tilastoille. Neuvosto voi yhteispäätösmenettelyn mukaisesti hyväksyä toimenpiteitä yhteisön toiminnan kannalta tarpeellisten tilastojen tuottamiseksi. Mainitussa artiklassa asetetaan yhteisön tilastojen tuottamista koskevat vaatimukset sekä edellytetään puolueettomuuden, luotettavuuden, objektiivisuuden, tieteellisen riippumattomuuden, kustannustehokkuuden ja tilastosalaisuuden noudattamista. |320 | Toissijaisuusperiaate |Tämän ehdotuksen tavoitetta eli yhteisten puitteiden luomista yhteisön kotieläin- ja lihantuotantotilastojen järjestelmälliselle tuottamiselle ei voida riittävällä tavalla saavuttaa jäsenvaltioiden toimin. Se voidaan saavuttaa paremmin yhteisön tasolla säädöksen pohjalta, sillä vain komissio voi koordinoida tarvittavaa tilastotietojen yhdenmukaistamista yhteisön tasolla, kun taas kotieläimiä ja lihantuotantoa koskevien tilastotietojen keruu ja vertailukelpoisten kotieläin- ja lihantuotantotilastojen laatiminen voidaan järjestää jäsenvaltioissa. Yhteisö voi tämän vuoksi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. |Suhteellisuusperiaate Ehdotus on suhteellisuusperiaatteen mukainen seuraavista syistä: Suhteellisuusperiaatteen mukaisesti tässä asetuksessa säädetään vain sen tavoitteen saavuttamisen edellyttämistä vähimmäisvaatimuksista eikä siinä mennä pidemmälle kuin on tämän vuoksi tarpeen. Tässä asetuksessa ei säädetä erikseen tietojenkeruumenetelmistä jäsenvaltioissa, vaan siinä ainoastaan määritellään toimitettavat tiedot, jotta varmistetaan yhdenmukainen rakenne ja aikataulu. Jäsenvaltioiden ei edellytetä tekevän muutoksia liha- ja kotieläintilastojen laadintaan liittyviin hallintojärjestelmiinsä. Siipikarjaa koskevat tiedot ovat asetuksessa ehdotettu ainut uusi tietojenkeruun kohde. Kyseisiä tietoja on jo kerätty EU:n tasolla epävirallisen sopimuksen perusteella. |332 | Kansallisille viranomaisille aiheutuvan taloudellisen ja hallinnollisen rasituksen on määrä keventyä, koska vastedes vaaditaan tilastojen toimittamista tutkimusten tulosten sijaan, joidenkin tietojen toimitusväliä pidennetään ja annetaan mahdollisuus muiden lähteiden kuin tutkimusten (esim. hallinnollisten lähteiden) käyttöön. |Sääntelytavan valinta |Ehdotettu sääntelytapa: asetus. Muut vaihtoehdot eivät soveltuisi seuraavista syistä: Soveltuvan sääntelytavan valinta riippuu lainsäädännön tavoitteesta. Kun tietotarpeet ovat Euroopan tasoisia, suuntauksena on käyttää yhteisön tilastoissa perussäädöksenä mieluummin asetusta kuin direktiiviä. Asetus on suositeltavampi, koska siinä sama laki säädetään koko yhteisöön, eikä jäsenvaltioille jätetä mahdollisuutta soveltaa säännöksiä epätäydellisesti tai valikoidusti. Asetus on lisäksi suoraan sovellettavaa lainsäädäntöä, mikä tarkoittaa, että sitä ei tarvitse saattaa osaksi kansallista lainsäädäntöä. Direktiiveillä sitä vastoin pyritään yhdenmukaistamaan kansallisia lakeja, ja ne sitovat jäsenvaltioita tavoitteen osalta, mutta jäsenvaltiot voivat valita tavoitteen saavuttamiseksi käyttämänsä menetelmät ja muodon. Lisäksi direktiivit on saatettava osaksi kansallista lainsäädäntöä. Asetuksen käyttäminen vastaa vuodesta 1997 muissa tilastoalan säädöksissä omaksuttua linjaa. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |510 | Yksinkertaistaminen |511 | Ehdotuksessa esitetään lainsäädännön yksinkertaistamista sekä (EU:n tai kansallisten) viranomaisten ja yksityisten osapuolten hallintomenettelyjen yksinkertaistamista. |513 | EU:n ja jäsenvaltioiden viranomaisten työ helpottuu, kun tiedot jaetaan alueellisten yksiköiden ja karjakoon mukaan suurempiin kokonaisuuksiin, jäsenvaltioille myönnetään poikkeuksia tietyt kynnysarvot alittavien eläinpopulaatioiden kohdalla ja tietojen toimittamisen määräajat yhdenmukaistetaan. |514 | Hallinnollisten lähteiden käyttö tutkimusten sijaan vähentää vastausrasitusta. |515 | Ehdotus sisältyy komission työ- ja lainsäädäntöohjelmaan viitenumerolla ESTAT/2007/002. |520 | Lainsäädännön kumoaminen Ehdotuksen hyväksymisestä seuraa, että aiempaa lainsäädäntöä kumotaan. |560 | Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |1.  .2007/0051 (COD)Ehdotus:EUROOPAN PARLAMENTIN JA NEUVOSTON ASETUSliha- ja kotieläintilastoista(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 285 artiklan 1 kohdan,ottavat huomioon komission ehdotuksen[4],noudattavat perustamissopimuksen 251 artiklassa määrättyä menettelyä[5],sekä katsovat seuraavaa:(1) Sikatuotantoa koskevien tilastotietojen keruusta 1 päivänä kesäkuuta 1993 annettua neuvoston direktiiviä 93/23/ETY[6], nautaeläintuotantoa koskevien tilastotietojen keruusta 1 päivänä kesäkuuta 1993 annettua neuvoston direktiiviä 93/24/ETY[7] ja lammas- ja vuohituotantoa koskevien tilastotietojen keruusta 1 päivänä kesäkuuta 1993 annettua neuvoston direktiiviä 93/25/ETY[8] on muutettu useaan kertaan. Koska kyseisiä säädöksiä on tarpeen edelleen muuttaa ja yksinkertaistaa, ne olisi selkeyden vuoksi kumottava noudattaen yhteisön lainsäädännön yksinkertaistamista ja sääntelyn parantamista koskevaa komission uutta poliittista lähestymistapaa.(2) Jotta varmistetaan yhteisen maatalouspolitiikan asianmukainen hallinnointi erityisesti kun on kyse sian-, naudan-, lampaan-, vuohen- ja siipikarjanlihan markkinoista, komissio edellyttää säännöllisesti toimitettavia tietoja kotieläimiä sekä sian-, naudan-, lampaan-, vuohen- ja siipikarjanlihan tuotantoa koskevista trendeistä.(3) Maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetussa neuvoston asetuksessa (ETY) N:o 571/88[9] säädetään ohjelmasta maatilojen rakennetta koskevien yhteisön tilastotietojen keruuta varten vuoteen 2007 asti.(4) Yhteisestä tilastollisten alueyksiköiden nimikkeistöstä (NUTS) 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 1059/2003[10] mukaisesti kaikissa jäsenvaltioiden komissiolle toimittamissa tilastoissa, jotka on jaoteltu alueellisten yksiköiden mukaan, olisi käytettävä NUTS-luokitusta. Sen vuoksi alueellisten tilastojen vertailukelpoisuuden varmistamiseksi alueelliset yksiköt olisi määriteltävä noudattaen NUTS-luokitusta.(5) Jotta helpotetaan tämän asetuksen täytäntöönpanoa, tarvitaan jäsenvaltioiden ja komission välistä tiivistä yhteistyötä, joka voidaan toteuttaa erityisesti neuvoston asetuksella 72/279/ETY[11] perustetussa pysyvässä maataloustilastokomiteassa.(6) Tässä asetuksessa säädetyt toimenpiteet tilastojen tuottamiseksi ovat yhteisön toiminnan kannalta tarpeellisia. Koska ehdotetun toiminnan tavoitteita, eli yhteisten puitteiden luomista yhteisön liha- ja kotieläintilastojen järjestelmällistä tuottamista varten jäsenvaltioissa, ei voida riittävällä tavalla saavuttaa jäsenvaltioiden toimin, vaan ne voidaan saavuttaa paremmin yhteisön tasolla, yhteisö voi toteuttaa toimenpiteitä EY:n perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.(7) Yhteisön tilastoista 17 päivänä helmikuuta 1997 annetulla neuvoston asetuksella (EY) N:o 322/97[12] on luotu viitekehys tämän asetuksen säännöksille. Sen mukaan tilastojen laatimisessa on noudatettava puolueettomuutta, luotettavuutta, objektiivisuutta, tieteellistä riippumattomuutta, kustannustehokkuutta ja tilastosalaisuutta.(8) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[13] mukaisesti.(9) Komissiolle olisi annettava valtuudet määritellä edellytykset, joiden mukaisesti se hyväksyy laatuselvitysten sisällön ja muuttaa liitteitä. Koska tällaiset toimenpiteet ovat yleisiä ja tarkoitettu tämän asetuksen muiden kuin keskeisten osien muuttamiseen tai täydentämiseen uusilla muilla kuin keskeisillä osilla, ne olisi hyväksyttävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.(10) Pysyvää maataloustilastokomiteaa on kuultu,OVAT ANTANEET TÄMÄN ASETUKSEN:1 artiklaAiheTällä asetuksella on tarkoitus luoda yhteiset puitteet yhteisön kotieläin- ja lihantuotantotilastojen ja erityisesti seuraavien tilastotietojen järjestelmälliselle tuottamiselle:-  kotieläintilastot sikojen, nautaeläinten, lampaiden ja vuohien osalta-  teurastustilastot sikojen, nautaeläinten, lampaiden, vuohien ja siipikarjan osalta-  tuotantoennusteet sian-, naudan-, lampaan- ja vuohenlihan osalta.2 artiklaMääritelmätTässä asetuksessa sovellettavat määritelmät vahvistetaan tämän asetuksen liitteessä I.I JAKSO3 ARTIKLAKattavuus2.  Jäsenvaltioiden on laadittava tilastot alueellaan olevilla tiloilla pidettyjen sikojen, nautaeläinten, lampaiden ja vuohien lukumääristä.3.  Otantatutkimuksia suorittavien jäsenvaltioiden on katettava riittävä määrä tiloja siten, että tutkimus kattaa vähintään 95 prosenttia koko populaatiosta, kuten maatilojen rakennetta koskevassa viimeisimmän tutkimuksen yhteydessä on määritetty.4 artiklaTietojen toimitusväli ja viiteajanjakso4.  Sikoja koskevat kotieläintilastot on laadittava kaksi kertaa vuodessa, ja viiteajankohtana käytetään yhtä päivää touko-/kesäkuussa ja yhtä päivää marras-/joulukuussa. Jäsenvaltiot, joiden sikapopulaation pääluku on alle 3 miljoonaa, voivat laatia nämä tilastot vain kerran vuodessa, jolloin viiteajankohtana käytetään yhtä päivää marras-/joulukuussa.5.  Nautaeläimiä koskevat kotieläintilastot on laadittava kaksi kertaa vuodessa, ja viiteajankohtana käytetään yhtä päivää touko-/kesäkuussa ja yhtä päivää marras-/joulukuussa. Jäsenvaltiot, joiden nautaeläinpopulaation pääluku on alle 1,5 miljoonaa, voivat laatia nämä tilastot vain kerran vuodessa, jolloin viiteajankohtana käytetään yhtä päivää marras-/joulukuussa.6.  Jäsenvaltioissa, joiden lammaspopulaation pääluku on vähintään 500 000, on laadittava kerran vuodessa lampaita koskevat kotieläintilastot, ja viiteajankohtana käytetään yhtä päivää marras-/joulukuussa.7.  Jäsenvaltioissa, joiden vuohipopulaation pääluku on vähintään 500 000, on laadittava kerran vuodessa vuohia koskevat kotieläintilastot, ja viiteajankohtana käytetään yhtä päivää marras-/joulukuussa.5 artiklaLuokatKotieläintilastot on laadittava tämän asetuksen liitteessä II vahvistetuille luokille.6 artiklaTarkkuusvaatimukset8.  Otantatutkimuksia tekevien jäsenvaltioiden on ryhdyttävä tarvittaviin toimenpiteisiin, jotta jäsenvaltioiden tutkimusten ekstrapoloidut tulokset ovat tämän asetuksen liitteessä III vahvistettujen tarkkuusvaatimusten mukaiset.9.  Komissio voi asianmukaisesti perustelluissa tapauksissa antaa jäsenvaltiolle luvan käyttää muita lähteitä kuin tutkimuksia.10.  Kun käytetään muita lähteitä kuin tutkimuksia, jäsenvaltioiden on varmistettava, että tietojen tarkkuus on vähintään samantasoinen kuin tutkimuksissa.7 artiklaTietojen toimittamisen määräajat11.  Jäsenvaltioiden on annettava alustavat kotieläintilastot komissiolle tiedoksi ennen12.  saman vuoden 15 päivää syyskuuta touko-/kesäkuun tilastojen osalta13.  seuraavan vuoden 15 päivää helmikuuta marras-/joulukuun tilastojen osalta.14.  Jäsenvaltioiden on annettava lopulliset kotieläintilastot komissiolle tiedoksi ennen15.  saman vuoden 15 päivää lokakuuta touko-/kesäkuun tilastojen osalta16.  seuraavan vuoden 1 päivää huhtikuuta marras-/joulukuun tilastojen osalta.8 artiklaAluetilastotMarras-/joulukuun tilastotiedot on jaoteltava asetuksessa (EY) N:o 1059/2003 määriteltyjen NUTS-tason 2 alueellisten yksiköiden mukaan. Saksan ja Yhdistyneen kuningaskunnan osalta kyseiset tilastot voidaan poikkeuksellisesti toimittaa vain NUTS-tason 1 alueellisten yksiköiden mukaan jaoteltuina.II JAKSOTEURASTUSTILASTOT9 ARTIKLAKattavuusJäsenvaltioiden on laadittava tilastot alueensa teurastamoissa teurastettujen sellaisten sikojen, nautaeläinten, lampaiden, vuohien ja siipikarjalintujen lukumääristä ja teuraspainoista, joiden liha on tarkoitettu ihmisravinnoksi. Jäsenvaltioiden on lisäksi toimitettava arviot teurastamoiden ulkopuolisista teurastuksista alueellaan, jotta tilastoissa otetaan huomioon kaikki teurastetut siat, nautaeläimet, lampaat, vuohet ja siipikarjalinnut.10 artiklaTietojen toimitusväli ja viiteajanjakso17.  Jokaisen jäsenvaltion on laadittava teurastamojen teurastuksia koskevat tilastot kuukausittain. Viiteajanjaksona on kalenterikuukausi.18.  kaisen jäsenvaltion on laadittava teurastamojen ulkopuolisia teurastuksia koskevat tilastot vuosittain. Viiteajanjaksona on kalenterivuosi.11 artiklaLuokatTeurastustilastot on laadittava tämän asetuksen liitteessä IV vahvistetuille luokille.12 artiklaTietojen toimittamisen määräajatJäsenvaltioiden on annettava teurastustilastot komissiolle tiedoksi 60 päivän kuluessa viiteajanjakson päättymisestä.III JAKSOLIHANTUOTANTOENNUSTEET13 ARTIKLAKattavuusJäsenvaltioiden on käytettävä I ja II jaksossa mainittuja tilastoja ja muita saatavilla olevia tietoja laatiessaan ennusteita sikojen, nautaeläinten, lampaiden ja vuohien tarjonnasta. Tarjonta on ilmaistava alkuperältään kotimaisena bruttotuotoksena, jossa ovat mukana kaikki teurastetut siat, nautaeläimet, lampaat ja vuohet sekä näiden lajien elävien eläinten yhteisön sisäisen kaupan tase ja ulkomaankaupan tase.14 artiklaTietojen toimitusväli ja viiteajanjakso19.  Jokaisen jäsenvaltion on laadittava sikoja ja nautaeläimiä koskevat ennusteet kaksi kertaa vuodessa.20.  Jäsenvaltioiden, joiden lammaspopulaation pääluku on vähintään 500 000, on laadittava lampaita koskevat ennusteet kerran vuodessa.21.  Jäsenvaltioiden, joiden vuohipopulaation pääluku on vähintään 500 000, on laadittava vuohia koskevat ennusteet kerran vuodessa.22.  4nusteiden on katettava neljä vuosineljännestä sikojen osalta, kolme vuosipuoliskoa nautaeläinten osalta ja kaksi vuosipuoliskoa lampaiden ja vuohien osalta.15 artiklaLuokatEnnusteet on laadittava tämän asetuksen liitteessä V vahvistetuille luokille.16 artiklaTietojen toimittamisen määräajatJäsenvaltioiden on annettava komissiolle lihantuotantoennusteet tiedoksi ennen-  15 päivää helmikuuta, kun on kyse ennusteista, jotka ulottuvat kuluvan vuoden tammikuusta sen neljännen neljänneksen loppuun sikojen osalta, seuraavan vuoden alkupuoliskon loppuun nautaeläinten osalta ja meneillään olevan vuoden loppupuoliskon loppuun lampaiden ja vuohien osalta-  15 päivää syyskuuta, kun on kyse ennusteista, jotka ulottuvat kuluvan vuoden heinäkuusta seuraavan vuoden toisen neljänneksen loppuun sikojen osalta ja seuraavan vuoden loppupuoliskon loppuun nautaeläinten osalta.IV JAKSOYLEISET SÄÄNNÖKSET17 artiklaRaportit23.  Jäsenvaltioiden on ilmoitettava komissiolle menetelmä- ja muista muutoksista, jotka vaikuttavat huomattavasti tilastoihin. Ilmoitus on tehtävä kolmen kuukauden kuluessa muutoksen voimaantulosta.24.  Jäsenvaltioiden on toimitettava komissiolle joka kolmas vuosi ja ensimmäisen kerran kahdentoista kuukauden kuluttua tämän asetuksen antamisesta laatuselvitykset kotieläintilastoista, teurastustilastoista ja lihantuotantoennusteista. Komissio määrittelee laatuselvitysten sisällön 19 artiklan 2 kohdassa tarkoitetun menettelyn mukaisesti.25.  ällöin otetaan huomioon periaate, jonka mukaan lisäkustannusten ja -rasituksen on pysyttävä kohtuullisina.18 artiklaTäytäntöönpanotoimenpiteet26.  Seuraavat tämän asetuksen täytäntöönpanon edellyttämät toimenpiteet toteutetaan 19 artiklan 2 kohdassa tarkoitetun menettelyn mukaisesti:a) jäsenvaltioiden toimittamien laatuselvitysten sisällön määrittely (17 artiklan 2 kohta)b) liitteiden muuttaminen.27.  Tällöin otetaan huomioon periaate, jonka mukaan päivittämisen tuomien etujen on oltava sen kustannuksia suuremmat, sekä periaate, jonka mukaan lisäkustannusten ja -rasituksen on pysyttävä kohtuullisina.19 artiklaKomiteamenettely28.  Komissiota avustaa neuvoston päätöksen 72/279/ETY 1 artiklalla perustettu pysyvä maataloustilastokomitea.29.  Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa ja 7 artiklaa ottaen huomioon mainitun päätöksen 8 artiklan säännökset.20 artiklaKumoaminen30.  Kumotaan neuvoston direktiivit 93/23/ETY, 93/24/ETY ja 93/25/ETY.31.  Viittauksia kumottuihin direktiiveihin pidetään viittauksina tähän asetukseen.21 artiklaVoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan 1 päivästä tammikuuta 2008.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies PuheenjohtajaLIITE IMääritelmätTässä asetuksessa sovelletaan seuraavia määritelmiä:a) ’maatila ’ sellaisena kuin se on määriteltynä neuvoston asetuksessa (ETY) N:o 571/88;b) ’ otantatutkimus ’ sellaisena kuin se on määriteltynä neuvoston asetuksessa (ETY) N:o 571/88;c) ’ sialla ’ tarkoitetaan lajiin Sus kuuluvia kotieläimiä;d) ’ nautaeläimillä ’ tarkoitetaan lajeihin Bos taurus , Bubalus bubalus ja Beefalo kuuluvia kotieläimiä;e) nautaeläinten luokat:Liite II | Liitteet IV ja V |Vasikat | Nautaeläimet, joiden elopaino on enintään 300 kg ja joilla ei ole vielä pysyviä hampaita |Teurasvasikat | Alle vuoden ikäiset vasikoina teurastettaviksi tarkoitetut nautaeläimet |Sonnit | Vasikoihin kuulumattomat kuohitsemattomat urospuoliset naudat |Härät | Vasikoihin kuulumattomat kuohitut urospuoliset naudat |Hiehot | Kaksivuotiaat ja sitä vanhemmat vielä poikimattomat naaraspuoliset naudat | Vasikoihin kuulumattomat vielä poikimattomat naaraspuoliset naudat |Teurashiehot | Lihantuotantoon kasvatettavat hiehot |Muut hiehot | Siitokseen ja lypsylehmien tai muiden lehmien korvaamiseksi kasvatettavat hiehot |Lehmät | Poikineet naaraspuoliset naudat (myös tällaiset alle kaksivuotiaat eläimet) | Poikineet naaraspuoliset naudat |Lypsylehmät | Ihmisravinnoksi ja/tai maitotuotteiksi jalostettavaksi tarkoitetun maidon tuotantoa varten ainoastaan tai pääasiallisesti kasvatettavat lehmät, myös teuraslehmät (riippumatta siitä, onko niitä lihotettu viimeisen lypsykerran ja teurastuksen välillä) |Muut lehmät | Muut kuin lypsylehmät, mahdollisesti myös työjuhdat |f) ’ lampaalla ’ tarkoitetaan lajiin Ovis kuuluvia kotieläimiä;g) lampaiden luokat:Uuhet ja astutetut uuhikaritsat : karitsoineet sekä ensimmäistä kertaa astutetut naaraat.Lypsyuuhet : yksinomaan tai ensisijaisesti ihmisravinnoksi tarkoitetun ja/tai maitotuotteiksi jalostettavan maidon tuotantoa varten kasvatettavat uuhet. Tuotannosta poistettavat lypsyuuhet (viimeisen lypsämisen ja teurastuksen välillä lihotettavat tai lihottamattomat) luetaan mukaan.Muut uuhet : muut uuhet kuin lypsyuuhet.Karitsat : alle 12 kuukauden ikäiset uros- tai naaraspuoliset lampaat.h) ’ vuohilla ’ tarkoitetaan lajiin Capra kuuluvia kotieläimiä;i) ’ siipikarjalla ’ tarkoitetaan muun muassa lajeihin Gallus domesticus (kananpojat), Meleagris (kalkkunat), Anas (ankat) ja Anser anser dom (hanhet) kuuluvia kotieläiminä pidettäviä lintuja. Muuhun siipikarjaan voi sisältyä esimerkiksi lajeihin Coturnix (viiriäiset), Phasianus (fasaanit), Numida meleagris dom (helmikanat), Colombinae (kyyhkyset), ja Struthio camelus (strutsit) kuuluvat kotieläiminä pidettävät linnut. Lihantuotannon sijaan metsästystarkoituksiin suljetuissa tiloissa kasvatettuja lintuja ei lueta tähän;j) ’ ruholla ’ tarkoitetaan eläimen ruhoa teurastuksen ja käsittelyn jälkeen;k) ’ teuraspainolla ’ tarkoitetaan-  sikojen osalta teurastetun sian kokonaisen tai koko pituudeltaan leikatun ruhon kylmäpainoa verenlaskun, sisäelinten poiston sekä kielen, karvojen, sorkkien, ulkoisten sukuelinten, kylkirasvan, munuaisten ja pallean poiston jälkeen;-  nautaeläinten osalta teuraseläimen ruhon kylmäpainoa nylkemisen, verenlaskun, sisäelinten poiston sekä ulkoisten sukuelinten, raajojen etupolven ja nilkkaluun kohdalta tapahtuvan ääripäiden, pään, hännän, munuaisten ja munuaisrasvan sekä utareiden poiston jälkeen;-  lampaiden ja vuohien osalta teuraseläimen ruhon kylmäpainoa verenlaskun, nylkemisen ja sisäelinten poiston jälkeen, ilman päätä (katkaistu takaraivoluun ja ensimmäisen kaulanikaman välistä), raajoja (katkaistu etupolvinivelistä tai kinnernivelistä), häntää (katkaistu kuudennen ja seitsemännen häntänikaman välistä), utareita ja sukuelimiä;-  siipikarjan osalta teurastetun linnun kylmäpainoa verenlaskun, kynimisen ja sisäelinten poiston jälkeen. Mukaan luetaan muut siipikarjan osat, mutta ei hanhen maksaa (”foie gras”).l) ’ teurastamolla ’ tarkoitetaan virallisesti rekisteröityä ja hyväksyttyä laitosta, jossa teurastetaan ja käsitellään (dress) eläimiä, joiden liha on tarkoitettu ihmisravinnoksi.32.  LIITE IIKotieläintilastoihin sovellettavat luokatSiat:porsaat, joiden elopaino on alle 20 kgsiat, joiden elopaino on vähintään 20 kg mutta alle 50 kglihasiat, myös teuraskarjut ja teurasemakot, joiden elopaino onvähintään 50 kg mutta alle 80 kgvähintään 80 kg mutta alle 110 kgvähintään 110 kgsiitossiat, joiden elopaino on vähintään 50 kg:karjutastutetut emakot, joistaensimmäistä kertaa astutetut emakotmuut emakot, joistanuoret vielä astuttamattomat emakotNautaeläimet:alle vuoden ikäiset nautaeläimet:teurasvasikatmuut:sonnitnaaraatnautaeläimet, jotka ovat vähintään yksivuotiaita mutta alle kaksivuotiaita:sonnitnaaraat:teuraseläimetmuutnautaeläimet, jotka ovat vähintään kaksivuotiaita:sonnitnaaraat:hiehot:teurashiehotmuutlehmät:lypsylehmätmuutpuhvelit:naaraspuoliset siitospuhvelitmuut puhvelitLampaat:uuhet ja astutetut uuhikaritsat:lypsyuuhet ja astutetut lypsyuuhikaritsatmuut uuhet ja astutetut uuhikaritsatmuut lampaatVuohet:jo poikineet vuohet ja pariutuneet vuohet:jo poikineet vuohetensimmäistä kertaa pariutuneet vuohetmuut vuohetLIITE IIITarkkuusvaatimuksetKotieläintutkimusten tapauksessa kunkin jäsenvaltion tulosten otantavirheet saavat olla (68 prosentin luottamustasolla) enintääna) 2 prosenttia sikojen kokonaismäärästä (5 prosenttia, kun sikapopulaation pääluku on alle 1 000 000);a) 1 prosentti nautaeläinten kokonaismäärästä (5 prosenttia, kun nautapopulaation pääluku on alle 1 000 000);a) 1,5 prosenttia lehmien kokonaismäärästä (5 prosenttia, kun lehmäpopulaation pääluku on alle 500 000);d) 2 prosenttia lampaiden ja vuohien kokonaismäärästä (5 prosenttia, kun lammas- ja vuohipopulaation pääluku on alle 1 000 000).LIITE IVTeurastustilastoihin sovellettavat luokatSiat: ei luokitustaNautaeläimet:vasikathiehotlehmätsonnithärätLampaat:karitsatmuutVuohet: ei luokitustaSiipikarja:kananpojatkalkkunatankat.LIITE VLihantuotantoennusteisiin sovellettavat luokatSiat: ei luokitustaNautaeläimet:vasikathiehotlehmätsonnit ja härätLampaat: ei luokitustaVuohet: ei luokitusta.[1] Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle: ”Strateginen katsaus: sääntelyn parantaminen Euroopan unionissa”, KOM(2006) 690 lopullinen.[2] Komission tiedonanto euroopan parlamentille ja neuvostolle vastaustaakan vähentämisestä, yksinkertaistamisesta ja priorisoinnista yhteisön tilastojen alalla, KOM(2006) 693 lopullinen.[3] Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle: ”Toimintaohjelma hallinnollisen rasituksen keventämiseksi Euroopan unionissa”, KOM(2007) 23 lopullinen.[4] EUVL C […], […], s. […].[5] EUVL C […], […], s. […].[6] EYVL 149, 21.6.1993, s. 1. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[7] EYVL 149, 21.6.1993, s. 5. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[8] EYVL 149, 21.6.1993, s. 10. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).[9] EYVL 56, 2.3.1988, s. 1. Asetus sellaisena kuin se on viimeksi muutettuna komission asetuksella (EY) N:o 204/2006 (EUVL L 34, 7.2.2006, s. 3).[10] EUVL 154, 21.6.2003, s. 1. Asetus sellaisena kuin se on viimeksi muutettuna komission asetuksella (EY) N:o /2007 (EUVL L …, …2007, s. ).[11] EYVL 179, 7.8.1972, s. 1.[12] EYVL L 52, 22.2.1997, s. 21. Asetus sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).[13] EYVL 184, 17.7.1999, s. 23. Päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11).